Αντιναύαρχος

Ο Αντιναύαρχος (συντομογραφία: Ανχος) είναι ο δεύτερος υψηλότερος στρατιωτικός βαθμός του πολεμικού ναυτικού, ισοδύναμος του αντιστράτηγου (στον στρατό ξηράς) και του αντιπτεράρχου (στην αεροπορία). Ο αντιναύαρχος είναι ανώτερος του υποναυάρχου και κατώτερος του ναυάρχου.

Στην Ελλάδα, ο βαθμός του αντιναυάρχου, ως ανώτατου αξιωματικού, υφίσταται και στο Λιμενικό Σώμα − Ελληνική Ακτοφυλακή. Είναι ο ανώτερος βαθμός εξέλιξης εν ενεργεία αξιωματικού σε αυτό το Σώμα. Κατόπιν απόφασης του Κ.Υ.Σ.Ε.Α., χορηγείται ο βαθμός του Ναυάρχου Λ.Σ. - Ε.Α. εν αποστρατεία για τους ευδοκίμως τερματίσαντες τη σταδιοδρομία τους αντιναυάρχους.

Διακριτικά

Ο αντιναύαρχος διεθνώς

Στο ναυτικό πολλών χωρών, ο αντιναύαρχος είναι βαθμός τριών αστέρων με κώδικα OF-8 στο NATO, αν και σε μερικές δυνάμεις όπως το γαλλικό ναυτικό είναι βαθμός OF-7, με τον κώδικα OF-8 να αντιστοιχεί στον βαθμό τεσσάρων αστέρων.

Καναδάς
Στο βασιλικό καναδικό ναυτικό, ο βαθμός του αντιναυάρχου είναι ισοδύναμος με τον αντιστράτηγο του καναδικού στρατού ξηράς και της βασιλικής καναδικής αεροπορίας. ο αντιναύαρχος είναι το ναυτικό ισοδύναμο του αντιστράτηγου. Ο αντιναύαρχος είναι ανώτερος του υποναυάρχου και του υποστράτηγου, και κατώτερος του ναυάρχου και του στρατηγού.

Παραπομπές

Στρατιωτικοί βαθμοί
Στρατιωτικά διακριτικά